open-index/open-wikipedia-markdown huggingface dataset:
John Glen

**John Glen** (s. 15. toukokuuta 1932) on brittiläinen elokuvaohjaaja. Hän syntyi Sunbury-on-Thamesissa, Englannissa.

Glen muistetaan parhaiten viidestä ohjaamastaan 1980-luvun James Bond -elokuvasta:

* *[[Erittäin salainen]]* (1981)
* *[[Octopussy]]* (1983)
* *[[007 ja kuoleman katse]]* (1985) 
* *[[007 vaaran vyöhykkeellä]]* (1987) 
* *[[007 ja lupa tappaa]]* (1989) 

Lisäksi Glen leikkasi James Bond elokuvat:

* *[[Hänen majesteettinsa salaisessa palveluksessa ]]* (1969)
* *[[007 rakastettuni]]* (1977)
* *[[Kuuraketti]]* (1979)

Glen on lisäksi tehnyt työtä televisiossa. Hänen myöhemmältä elokuvaohjaajan uraltaan ovat peräisin muiden muassa elokuvat *Kolumbus – seikkailijoista suurin* (1992) ja *Point Men* (2001).
Mike Figgis

**Michael "Mike" Figgis** (s. 28. helmikuuta 1948) on brittiläinen elokuvaohjaaja, -käsikirjoittaja ja -säveltäjä. 

Figgis syntyi Carlislessa, Englannissa, ja nousi maineeseen elokuvallaan *[[Myrskyisä maanantai]]* (1988). Myöhempien elokuvien joukkoon lukeutuvat *Elämän oppitunnit* (1994), *[[Leaving Las Vegas]]* (1995), *Neiti Julie* (1999), *Timecode* (2000) ja *[[Cold Creek Manor]]* (2003). 

Figgis on ollut Oscar-, Bafta- ja Golden Globe -ehdokkaana. Hän seurusteli aiemmin englantilaisen näyttelijätär Saffron Burrowsin kanssa.
Rakennuksen vaippa

**Rakennuksen vaippa** eli **ulkovaippa** tarkoittaa rakennuksen niitä rakennusosia, jotka erottavat rakennuksen lämmöneristetyt tilat ulkoilmasta, maaperästä tai lämmittämättömästä tilasta. Vaipan osia ovat esimerkiksi ulkoseinät, yläpohja ja alapohja. Vaippaan eivät kuulu rakennuksen sisäiset eri tiloja toisistaan erottavat rakennusosat. 

Suomen rakentamismääräyskokoelmassa annetaan vaipan ominaisuuksille erilaisia määräyksiä muun muassa sen lämmöneristyskyvyn, ilmatiiviyden, vesihöyryn läpäisevyyden ja kosteusteknisen toimivuuden suhteen.

## Lähteet
*  (Löytyisi varmaankin säädöskokoelmasta)

### Viitteet
Hugh Hudson

**Hugh Hudson** (25. elokuuta 1936 Lontoo – 10. helmikuuta 2023) oli brittiläinen elokuvaohjaaja. Hän oli vuonna 1982 ehdolla parhaan ohjauksen Oscar-palkinnon saajaksi ja ollut lisäksi ehdolla muun muassa Bafta-palkinnon, Cannesin Kultaisen palmun ja César-palkinnon saajaksi. 

Hudson syntyi Lontoossa ja opiskeli Eton Collegessa. Valmistuttuaan hän listautui Britannian asevoimiin ja palveli vuoteen 1960 ratsuväessä.

Hudson työskenteli 1960-luvun lopulla lontoolaisessa mainostoimistossa ja siirtyi sieltä elokuva-alalle. Hänestä tuli maailmankuulu elokuvalla *[[Tulivaunut]]* (1981) ja pääsi ehdolle Oscar-gaalaan samana vuonna. Myöhempiä töitä ovat muiden muassa ** (1984), *Vapauden voitto* (1985) ja *Unelma Afrikasta* (1999).

Hudson meni vuonna 2003 naimisiin näyttelijätär Maryam d’Abon kanssa. Hänellä on aiemmasta avioliitostaan yksi poika. 

## Lähteet
Neutral Milk Hotel

**Neutral Milk Hotel** on yhdysvaltalainen indie rock -yhtye. Sen pääasiallinen lauluntekijä Jeff Mangum teki yhtyeen kahdella albumilla yhteistyötä useiden eri muusikoiden kanssa. Merkittäviin yhteistyökumppaneihin lukeutuvat Jeremy Barnes (rummut), Scott Spillane (torvet), Julian Koster (banjo/bassokitara/saha) sekä tuottaja-instrumentalisti Robert Schneider.

## ''In the Aeroplane Over the Sea''
Yhtyeen toinen albumi *[[In the Aeroplane Over the Sea]]* (1998) on kriitikoiden arvostama. Levy sisältää runsaasti viittauksia Anne Frankin kohtaloon. Live-esiintymisensä aikana Mangum on kuvaillut joidenkin albumin kappaleiden perustuvan hänen näkemäänsä toistuvaan uneen juutalaisesta perheestä Toisen maailmansodan aikana. Kriitikot kehuivat albumin kekseliästä instrumentaatiota sekä Mangumin provosoivia ja kiihkeitä sanoituksia. Vaikka levy jäi vähälle huomiolle, kun se julkaistiin, se on saavuttanut suosiota indie rock -piireissä, ja Merge Recordsin mukaan sitä on myyty yli 100 000 kappaletta. Albumi ja sitä seurannut jatkuva kiertäminen vaativat kuitenkin veronsa Mangumilta. Yhtye siirtyi telakalle ja kieltäytyi kaikista esiintymisistä, mukaan lukien R.E.M. -yhtyeen lämmittelypaikasta.

## Diskografia
### Studioalbumit
**[[On Avery Island]]* (1996)
**[[In the Aeroplane Over the Sea]]* (1998)

### EP:t ja singlet
**Everything Is* (7") (1993)
**Everything Is* (uudelleenjulkaisu, sisältää bonusraidan "Aunt Eggma Blowtorch", 1995)
**Holland, 1945* (1998)
**Everything Is* (uudelleenjulkaisu, sisältää bonusraidat "Aunt Eggma Blowtorch" ja "Tuesday Moon", 2001)
**Ferris Wheel on Fire* (2011)

### Demot
**Invent Yourself a Shortcake* (1991)
**Beauty* (1992)
**Hype City Soundtrack* (1993)

## Aiheesta muualla
* Virallinen kotisivu
Patrick Bauchau

**Patrick Nicolas Jean Sixte Ghislain Bauchau** (s. 6. joulukuuta 1938 Bryssel, Belgia) on belgialainen näyttelijä.

Bauchau on kirjailija-tutkija Henry Bauchaun poika. Hän valmistui Oxfordin yliopistosta. Hän oli tunnettu näyttelijä jo 1960-luvulla ja on näytellyt muun muassa Éric Rohmerin elokuvissa *[[La carrière de Suzanne]]* (1963) ja *[[Keräilijätär]]* (1966). Hän tuli tunnetuksi myös saksalaisesta elokuvasta *[[Der Stand der Dinge]]* (Wenders, 1982). 

Bauchau on nyttemmin niittänyt mainetta osillaan englanninkielisissä  elokuvissa. Näistä huomattavimpiin kuuluvat *[[007 ja kuoleman katse]]* (1985), *Ekstaasi* (1991) ja *[[Panic Room]]* (2002). Vuonna 1994 hän teki jälleen yhteistyötä Wendersin kanssa elokuvassa *[[Lisbon Story]]*. Huomattava televisiorooli hänellä oli sarjassa *[[Kameleontti (televisiosarja)|Kameleontti]]*. Osia ollut myös elokuvissa *[[Isku Kolumbiaan]]* (1994) ja *[[2012 (elokuva)|2012]]* (2009).

## Aiheesta muualla

*
Selitysvoima

**Selitysvoima** on tieteenfilosofiassa konstruktiivisen empirismin mukaan tieteellisten teorioiden pragmaattinen hyve. Selitysvoima saattaa olla todellisuuden sijasta tutkijoiden intresseissä teorioiden käytössä, koska totuus voi olemassaolostaan huolimatta olla epäoleellinen tai vähämerkityksinen. Selitysvoimainen käsitys selittää mahdollisimman monta ilmiötä mahdollisimman vähillä lisäoletuksilla.

## Katso myös
* Instrumentalismi

## Lähteet
Maryam d’Abo

**Maryam d’Abo** (s. 27. joulukuuta 1960 Lontoo) on brittiläinen näyttelijä. Hän oli Bond-tyttö Kara Milovy elokuvassa *[[007 vaaran vyöhykkeellä]]* (1987). 

D’Abo syntyi hollantilaiselle isälle ja georgialaiselle äidille. Hän on näyttelijä Olivia d’Abon serkku.

007-elokuvan jälkeen Maryam d’Abo esitti kiitetysti toista pääosaa televisiosarjassa *[[Jotain pimeästä]]* (1988). Myöhemmän uransa aikana hän on näytellyt muiden muassa elokuvissa *Elämän oppitunnit* (1994) ja *Point Men* (2001), ja on lisäksi vieraillut sarjassa *[[Murhasta tuli totta]]*.

D’Abo meni naimisiin ohjaaja Hugh Hudsonin kanssa marraskuussa 2003.
Amerikankillit

**Amerikankillit** (Fundulidae) on hammaskarppikalojen lahkon heimo, johon kuuluu viisi sukua ja 48 lajia.
Ne elävät Pohjois-Amerikassa Jukatanin niemimaalle asti, sekä Bermudan ja Kuuban saarilla. Amerikankillejä elää sekä makeassa että murtovedessä.

## Sukuja
*Adinia  
*Fundulus
*Leptolucania 
*Lucania

## Lähteet

## Aiheesta muualla
*ITIS: Fundulidae
Petter Tande

**Petter Laukslett Tande** (s. 11. kesäkuuta 1985) on norjalainen yhdistetyn hiihtäjä. Tanden nykyinen seura on Byåsen IL. Hänen uransa suurin saavutus on yhdistetyn joukkuekilpailun maailmanmestaruus Oberstdorfissa 2005. Norjan joukkueeseen kuuluivat hänen lisäkseen Håvard Klemetsen, Magnus Moan ja Kristian Hammer. Samoissa kisoissa Tande oli lisäksi normaalimatkalla seitsemäs ja sprinttikilpailussa yhdeksäs. 

Tande sijoittui Torinon olympialaisissa 2006 normaalimatkalla neljänneksi ja sprintissä kuudenneksi. Sapporon MM-kisoissa 2007 hän kuului Norjan pronssijoukkueeseen Espen Rianin, Magnus Moanin ja Håvard Klemetsenin kanssa. Sprintissä hän oli kuudes. Liberecin MM-kilpailuissa 2009 hän sijoittui yhteislähtökilpailussa seitsemänneksi ja oli mukana joukkuekilpailussa pronssia saavuttaneessa joukkueessa. Vancouverin olympialaisissa 2010 hän oli suurmäen Gundersen-kilpailussa kuudes. 

Tande on voittanut urallaan kuusi maailmancupin osakilpailua.

## Maailmancupin henkilökohtaisten matkojen osakilpailuvoitot
:*Tilanne 20.2.2009 jälkeen*

#17. joulukuuta 2005 Ramsau, yhteislähtökilpailu
#11. maaliskuuta 2006 Oslo, normaalikilpailu
#6. tammikuuta 2008 Schonach, normaalikilpailu
#16. helmikuuta 2008 Liberec, normaalikilpailu
#29. helmikuuta 2008 Lahti, normaalikilpailu
#9. maaliskuuta 2008 Oslo, sprintti

## Saavutuksia
* MM-kultaa joukkuekilpailusta 2005
* MM-pronssia joukkuekilpailusta ja sprintissä kuudes 2007
* MM-pronssia joukkuekilpailusta 2009
* Olympiakisojen normaalimatkalla neljäs ja sprintissä kuudes 2006
* Olympiakisojen suurmäen Gundersen-kilpailussa kuudes 2010
* Maailmancupin kokonaiskilpailussa neljäs kaudella 2005–2006 ja toinen kaudella 2007–2008
* Sprintticupissa kuudes kausilla 2003–2004 ja 2005–2006 sekä viides kaudella 2007–2008
* Neljä juniorien MM-kultaa ja kaksi pronssia

## Lähteet
*
Gaspard de la nuit

**Gaspard de la nuit: Trois poèmes pour piano d’après Aloysius Bertrand** eli **Yön Gaspard: kolme runoelmaa pianolle Aloysius Bertrandin mukaan** on Maurice Ravelin säveltämä triptyykki eli kolmiosainen pianosävellys, joka valmistui vuonna 1908. Teos perustuu Aloysius Bertrandin samannimiseen runokokoelmaan. Sävellyksen synkkyys ja äärimmäinen vaikeus ovat tehneet siitä tekijänsä sävellystuotannon tunnuskuvan. Teos kestää noin 25 minuuttia. Sen kantaesitti Ricardo Viñes 9. tammikuuta 1909.

## Alkuperä
*Yön Gaspard: fantasia Rembrandtin ja Callot’n tyyliin* on kokoelma proosarunoja, jotka Aloysius Bertrand julkaisi vuonna 1842. Kirjailija luo keskiajasta pittoreskin ja fantastisen kuvan. Maurice Ravel sävelsi musiikin kokoelman kolmeen runoon. Säveltäjän valinta saattaa heijastella hänen tuonhetkistä mielentilaansa, sillä hänen erittäin sairaana ollut isänsä teki juuri kuolemaa. 

Sävellyksen osat ovat:
* *Ondine*, satu veden nymfistä, joka ilmaantuu kuolevaisen ikkunaan.
* *Le gibet*, *Hirsipuu*, hirtetyn viimeisen vaikutelma, kun hän kokee auringon laskun.
* *Scarbo*, pieni ja riivattu peikko tuo tuhoisia aavistuksia ilmantuessaan nukkujan uneen.

### Ondine
*Ondine* muistuttaa hetkittäin Ravelin toista pianosävellystä *[[Jeux d’eau]]*. Se loihtii esille värähtelevän vedellisen ilmapiirin, joka kutsuu ihmistä vierailulle veden valtakuntaan. Tarinassa lumoava seireeni kuuluu undiinien valtakunnan väestöön. Se on puoliksi enkeli ja puoliksi demoni ja on syntynyt saksalaisessa tarinaperinteessä, ja Grimmin veljekset kehittivät sitä edelleen.

### Le Gibet
*Le Gibet’ssä* eli *Hirsipuussa* itsepintainen kelloaihe toistuu läpi kappaleen. Säveltäjä on merkinnyt esitysohjeeksi: *kiirehtimättä tai hidastamatta aina loppuun saakka*. Tämä hypnoottiseksi todettu kohtaus kylpee kelmeässä kuunvalossa.

### Scarbo
*Scarbo* on rytmiltään ja tempoltaan nopea ja triptyykin kappaleista vaikein.

## Tunnettuja levytyksiä
Useat pianistit ovat levyttäneet *Gaspard de la nuit’n*. Heistä ehkä tunnetuimpia ovat:
*Claudio Arrau (Lugano, 1963) 
*Samson François (1967) 
*Arturo Benedetti Michelangeli 
*Vlado Perlemuter (1973) 
*Martha Argerich (1975) 
*Ivo Pogorelich (2002).

## Lähteet

## Aiheesta muualla
* Aloysius Bertrand alkuperäisteksti  
* Runojen englanninkielinen käännös 
* Piano Society.com &mdash; Ravel &mdash; Gaspard de la nuit  &mdash; vapaasti saatavat äänitykset ”Ondine” ja ”Scarbo” MP3-formaatissa.
*Gaspard de la nuit musiikkia IMSLLP-sivuilla
Banksiat

**Banksiat** (*Banksia*) on proteakasvien (*Proteaceae*) heimoon kuuluva australialainen kasvisuku. Siihen kuuluu noin 170 eri lajia puita ja pensaita. Suku on nimetty englantilaisen kasvitieteilijän Joseph Banksin mukaan.

## Lajeja
* *[[Banksia aemula]]*
* *[[Banksia attenuata]]*
* *[[Banksia baueri]]*
* *[[Banksia blechnifolia]]*
* *[[Banksia brownii]]*
* *[[punabanksia|Banksia coccinea]]* – punabanksia
* *[[Banksia dentata]]*
* *[[Banksia ericifolia]]*
* *[[tulibanksia|Banksia hookeriana]]* – tulibanksia
* *[[Banksia integrifolia]]*
* *Banksia prionotes* – terhobanksia
* *[[Banksia serrata]]*
* *[[Banksia speciosa]]*
* *[[Banksia spinulosa]]*
* *[[Banksia verticiliata]]*

## Lähteet

## Aiheesta muualla
* Finto: Kassu – Kasvien suomenkieliset nimet: ''Banksia''
* Suomen Lajitietokeskus: Banksiat – ''Banksia''
* ASGAP:n sivustoja:
** The Banksia Page 
** Banksia Study Group
Euroopankillit

**Euroopankillit** (Valenciidae) on hammaskarppikalojen lahkon heimo. Siihen kuuluu vain yksi suku ja sen kaksi lajia, espanjankilli (*Valencia hispanica*) ja korfunkilli (*Valencia letourneuxi*), jotka molemmat ovat äärimmäisen uhanalaisia. Espanjankillin kanta oli vuonna 2006 pienentynyt yli 80 prosenttia edellisten kymmenen vuoden aikana. Euroopankillit elävät makeassa vedessä Välimeren ympäristössä.

## Lähteet

## Aiheesta muualla
*
Asia

**Asia** voi tarkoittaa esimerkiksi seuraavia asioita:
* Asia, Rooman provinssi (Vähä-Aasia)
* Asia, kreikkalaisen mytologian hahmo
* Asiantuntijat ja Esihenkilöt ASIA, akavalainen ammattiliitto
* Asia, rockyhtye
* *[[Asia (albumi)|Asia]]*, Asia-yhtyeen albumi vuodelta 1982
* 67 Asia, päävyöhykkeen asteroidi
* SS Asia, Pohjois-Amerikan Suurilla järvillä liikennöinyt höyryalus

;Espanjan laivasto
* Asía (1734), Espanjan laivaston linjalaiva
* Asía (1752), Espanjan laivaston linjalaiva
* Asia (1789), Espanjan laivaston linjalaiva

;Britannian kuninkaallinen laivasto
* HMS Asia (1694), proomu
* HMS Asia (1764), Asia-luokan 64-tykkinen kolmannen luokan linjalaiva
* HMS Asia (1811), Armada-luokan 74-tykkinen kolmannen luokan linjalaiva
* HMS Asia (1824), 84-tykkinen toisen luokan linjalaiva,
* HMS Asia (1918), aseistettu kauppalaiva
Arthur Hiller

**Arthur Hiller** OC (22. marraskuuta 1923 Edmonton – 17. elokuuta 2016 Los Angeles, Kalifornia, Yhdysvallat) oli kanadalainen elokuvaohjaaja.

Hiller valmistui Toronton yliopistosta ja aloitti show-uransa televisiossa 1950-luvulla. Hän alkoi menestyä elokuvien parissa jo *[[Nuoruuden huuma|Nuoruuden huuman]]* ohjauksen jälkeen vuonna 1957. 1960-luvulta ovat muiden muassa sellaiset elokuvat kuin *[[Valkoisten hevosten ihme]]* (1963), *[[Sodassa ja rakkaudessa (vuoden 1964 elokuva)|Sodassa ja rakkaudessa]]* (1964), *[[Rakas varkaani (vuoden 1966 elokuva)|Rakas varkaani]]* (1966) ja *[[Taistelu Tobrukista]]* (1966).

Vuonna 1970 ilmestynyt *[[Rakkaustarina]]* on Hillerin uran suurimpia menestyksiä: hänet palkittiin ohjauksestaan Golden Globella ja hän oli ehdolla myös Oscar-palkinnon saajaksi. Hillerin 1970-luvun muuhun tuotantoon kuuluvat esimerkiksi *[[Don Quijote – Mies La Manchasta]]* (1972), *[[W. C. Fields ja minä]]* (1976), *[[Hopeanuoli (elokuva)|Hopeanuoli]]* (1976), *[[Yön siivet]]* (1979) ja *[[Älkää ampuko hammaslääkäriä]]* (1979). Hän voitti elokuvallaan *[[The Hospital]]* (1971) Berliinin elokuvajuhlien Hopeisen karhun. 

Hillerin myöhempiä elokuvia ovat muun muassa *[[Toivoton tapaus]]* (1984), *[[Muisti hukassa]]* (1990) ja *[[Kimppakyyti (elokuva)|Kimppakyyti]]* (1996). Hän toimi vuosina 1989–1993 Directors Guild of American ja vuosina 1993–1997 Yhdysvaltain elokuva-akatemian puheenjohtajana. Hänet otettiin vuonna 2002 Canada’s Walk of Fameen, ja hänestä tehtiin vuonna 2006 Kanadan ritarikunnan *Officer*. Vuoden 2001 Jean Hersholtin humanitaarinen palkinto myönnettiin Hillerille.

Hiller oli 14. helmikuuta 1948 lähtien naimisissa Gwen Hillerin kanssa.

## Lähteet

## Aiheesta muualla
* 
* 
* Arthur Hillerin muistokirjoitus Helsingin Sanomissa
Walter Mirisch

**Walter Mortimer Mirisch** (8. marraskuuta 1921 New York – 24. helmikuuta 2023 Los Angeles) oli yhdysvaltalainen elokuvatuottaja, joka oli vuonna 1957 perustamansa Mirisch Companyn johdossa mukana työstämässä useita Hollywoodin klassikkoelokuvia. Hän johti 1970-luvulla myös Yhdysvaltain elokuva-akatemiaa.

Mirisch työskenteli toisen maailmansodan aikana pommikonetehtaassa ja opiskeli sodan jälkeen Wisconsin-Madisonin yliopistossa ja Harvard Business Schoolissa.

Mirischin elokuvaura alkoi vuonna 1945 Monogram Picturesin johtotehtävissä. Hän tuotti yhtiölle useita pienen budjetin b-elokuvia.

Mirisch perusti 1957 veljiensä Haroldin ja Marvinin kanssa The Mirisch Companyn. Se julkaisi 1950– ja 1960-lukujen aikana useita merkittäviä elokuvia. Sen elokuvista parhaan elokuvan Oscarin voittivat *[[Poikamiesboksi]]* (1960), *[[West Side Story (vuoden 1961 elokuva)|West Side Story]]* (1961) ja *[[Yön kuumuudessa]]* (1967). Viimeksi mainitusta Mirisch sai palkinnon elokuvan tuottajana. Yhtiön elokuvia ovat lisäksi *[[Piukat paikat]]* (1959), *[[7 rohkeata miestä]]* (1960), *[[Suuri pakoretki]]* (1963), *[[Vaaleanpunainen pantteri (vuoden 1963 elokuva)|Vaaleanpunainen pantteri]]* (1963) ja *[[Thomas Crownin tapaus]]* (1968).

Mirisch toimi 1973–1977 Yhdysvaltain elokuva-akatemian puheenjohtajana sekä 15 vuotta akatemian hallintoneuvostossa. Akatemia palkitsi Mirischin 1978 Irving G. Thalbergin muistopalkinnolla ja 1982 Jean Hersholtin humanitaarisen palkinnon.

Mirisch täytti sata vuotta vuoden 2021 marraskuussa ja kuoli helmikuussa 2023.

## Lähteet
Oberbaumbrücke

**Oberbaumbrücke** on silta Saksan pääkaupungissa Berliinissä. Se ylittää Spreejoen ja yhdistää Friedrichshainin ja Kreuzbergin alueet. Silta on kaksikerroksinen ja sitä käyttää sekä jalankulku ja pyöräily että Berliinin metro.

## Historia
Ensimmäinen paikalla kulkenut silta oli vuonna 1732 rakennettu puusilta. Sillalla sijaitsi tulliasema, ja yöaikaan sillalta lasketiin Spreejoen yli kulkeva puomi jokea pitkin tapahtuvan salakuljetuksen estämiseksi. Tästä tulee myös sillan nimi, joka tarkoittaa kirjaimellisesti ”yläpuomisiltaa”. Toinen tullisilta ja ”alapuomi” sijaitsivat silloisen kaupungin toisella puolella, nykyisen Kronprinzenbrücken paikalla lähellä valtiopäivätaloa.

Nykyinen Oberbaumbrücke rakennettiin vuosina 1894–1896. Se edustaa pohjoissaksalaista tiiligotiikkaa, ja siihen kuuluu arkadeja, puolustuskäytäviä ja kaksi tornia. Suunnittelusta vastasi arkkitehti Otto Stahn (1859–1930). Vuonna 1902 siltaa alkoi käyttää myös metro.

Wehrmacht räjäytti sillan keskiosan Adolf Hitlerin määräyksestä 23. huhtikuuta 1945 estääkseen puna-armeijaa käyttämästä sitä. Sodan jälkeen Berliini jaettiin neljään miehitysvyöhykkeeseen, jolloin Oberbaumbrücke jäi jokea pitkin kulkeneelle idän ja lännen rajalle. Se yhdisti Yhdysvaltain ja Neuvostoliiton vyöhykkeet toisiinsa. 1950-luvun keskivaiheille saakka jalankulkijat, moottoriajoneuvot ja raitiovaunut pääsivät kulkemaan sillan yli vaikeuksitta. Kun raja suljettiin Berliinin muurin rakentamisen myötä vuonna 1961, auto-, metro- ja raitiovaunuliikenne Oberbaumbrückella lakkasi. Vuodesta 1963 lähtien siltaa käytettiin länsiberliiniläisten jalankulkijoiden raja-asemana.

Muurin murruttua vuonna 1989 ja Saksojen yhdistyttyä vuotta myöhemmin silta entisöitiin alkuperäiseen tyyliin lukuun ottamatta uutta, teräksistä keskiosaa, jonka suunnitteli espanjalainen arkkitehti Santiago Calatrava. Silta avattiin jalankulkijoille ja liikenteelle 9. marraskuuta 1994. Metroyhteys Warschauer Straßelle avattiin vuotta myöhemmin.

Sillan Friedrichshainin puoleiseen päähän on entiselle teollisuusalueelle rakennettu Oberbaum City -niminen toimistokortteli.

## Lähteet

## Aiheesta muualla
Merkitys

**Merkitys** on semiotiikan ja kielifilosofian käyttämä käsite.

C. S. Peircen mukaan merkitys on ajatussisältö, joka on yhteydessä merkkiin. Gottlob Frege jakoi ilmauksen semanttisen sisällön mieleen ja merkitykseen (*Sinn und Bedeutung*). Ludwig Wittgensteinin mukaan merkitys on asioiden tila, jonka lause osoittaa. Sana merkitys symboloi kielen ja todellisuuden suhdetta toisiinsa. Sanojen merkitys saadaan selville kun tarkastellaan niiden käyttöä eri tilanteissa, eri kielipelien sääntöjen yhteydessä.

## Katso myös
* Referentti
* Synonymia
* Merkityksen isotopia
* Merkityksen verifikaatioteoria

## Lähteet

## Aiheesta muualla

* 
*
Lyttelton

**Lyttelton** (maoriksi *Ōhinehou*) on pieni satamakaupunki Christchurchin vieressä Uudessa-Seelannissa. Se sijaitsee Banksin niemimaalla, Canterburyn hallintoalueella Eteläsaarella. Christchurhin ja Lytteltonin välillä kulkevat sekä maantie että rautatie. Vuoden 2013 väestönlaskennassa Lytteltonin asukasluku oli 2&nbsp;859 henkeä.

Lyttelton kuuluu Christchurchin kunnallishallintoalueeseen. Se liitettiin hallinnollisesti Christchurchiin vuonna 2006. Sitä ennen Lyttelton oli osa Banksin niemimaan piirikuntaa.

## Lähteet

## Aiheesta muualla

* Lytteltonin asukasjärjestön sivut (englanniksi)
Jackson Kelly

**Jackson Kelly** on kitaravalmistaja Jacksonin valmistama explorer-tyyppinen sähkökitara. Sitä on käyttänyt muun muassa Megadethin entinen kitaristi Marty Friedman.

## Muotoilu

Kitaran on suunnitellut australialainen Heaven-yhtyeen kitaristi Kelly Bradford. 

## Jackson Kelly Bass
Kellystä on myös tehty nelikielinen bassokitara.
Richard von Weizsäcker

**Richard Karl Freiherr von Weizsäcker** (15. huhtikuuta 1920 Stuttgart – 31. tammikuuta 2015 Berliini) oli saksalainen kristillisdemokraattisen puolueen (CDU) poliitikko. Hän toimi Saksan liittopresidenttinä vuosina 1984–1994. 

Weizsäckerin isä oli diplomaatti Ernst von Weizsäcker ja veli tiedemies Carl Friedrich von Weizsäcker. Hän asui isänsä työn vuoksi useita vuosia Sveitsissä ja Tanskassa. 17-vuotiaana hän muutti Britanniaan, missä hän opiskeli filosofiaa ja historiaa Oxfordin yliopiston Balliol Collegessa. Hänen isänsä oli alivaltiosihteerinä ulkoministeriössä ja toimi Joachim von Ribbentropin varamiehenä. Isä tuomittiin myöhemmin Nürnbergissä viiden vuoden vankeuteen.

Toisen maailmansodan alkaessa Weizsäcker oli 19-vuotias sotamies Gross Bornissa lähellä Puolan rajaa ja osallistui hyökkäykseen, minkä jälkeen hänet kuljetettiin välittömästi länsirintamalle. Weizsäcker haavoittui Itä-Preussissa vuonna 1945 ja palasi kotiinsa Stuttgartiin. Hän opiskeli oikeustiedettä ja avioitui vuonna 1953 Marianne von Kretschmannin kanssa. Parille syntyi neljä lasta.

Weizsäcker liittyi kristillisdemokraatteihin vuonna 1954 ja istui liittopäivillä vuosina 1969–1981, minkä jälkeen hän toimi vuoteen 1984 Länsi-Berliinin pormestarina. Vuonna 1990 hänelle myönnettiin myös Geuzen-mitali. Hän sai kunniatohtorin arvon muiden muassa Johns Hopkinsin yliopistosta vuonna 1993. Weizsäckerin puhe toisen maailmansodan päättymisen 40-vuotismuistopäivänä 1985 muutti saksalaisten suhtautumista omaan historiaansa.

## Lähteet

## Aiheesta muualla

*Richard von Weizsäckerin muistokirjoitus Helsingin Sanomissa
Georg Wenzeslaus von Knobelsdorff

**Georg Wenzeslaus von Knobelsdorff** (17. helmikuuta 1699 Crossen an der Oder – 16. syyskuuta 1753 Berliini) oli saksalainen arkkitehti, sotilas ja taidemaalari.

Knobelsdorff jätti sotilasuransa kapteenina Preussin kuningaskunnan palveluksessa vuonna 1729 keskittyäkseen arkkitehtuuriin. Vuonna 1740 hän matkusti Pariisin ja Italian opiskelemaan kuningas Fredrik II Suuren tuella.

Knobelsdorffiin arkkitehtina teki vaikutus ranskalainen barokkiklassismi ja palladiolainen arkkitehtuuri. Hän toimi pääarkkitehtina kuninkaallisten rakennusten suunnittelussa. Vuonna 1746 kuningas kuitenkin erotti hänet virastaan Sanssoucin palatsin sijoittelua koskevan erimielisyyden vuoksi. Knobelsdorffin kesken jääneiden kuninkaallisten projektien loppuunviemisestä huolehti hollantilainen arkkitehti Jan Bouman (1706–1776).

## Töitä
* Apollotempel Neuruppinissa (1734)
* Rheinsbergin linnan laajennus (1737)
* Berliinin valtionooppera (1743)
* Charlottenburgin linnan uusi siipi (1740–1742)
* Potsdamer Stadtschloss (1744–1752), purettu 1960-luvulla
* Sanssoucin linna (1745–1747)
* Potsdamin ranskalainen kirkko (1752)


Potsdam Sanssouci Palace.jpg|Sanssoucin keskiosa
Berlin, Mitte, Unter den Linden, Staatsoper 02.jpg|Berliinin valtionooppera


## Lähteet

## Aiheesta muualla
Roman Herzog

**Roman Herzog** (5. huhtikuuta 1934 Landshut &ndash; 10. tammikuuta 2017 Jena) oli saksalainen Kristillisdemokraattisen puolueen poliitikko ja Saksan liittopresidentti (1994–1999). Hän oli koulutukseltaan juristi.

Herzogista tuli professori vuonna 1964. Hän opetti ensin vuoteen 1966 Münchenin yliopistossa, sen jälkeen Berliinin yliopistossa, jonka johdossa hän oli vuosina 1971–1972. Hänestä tuli vuonna 1980 parlamentin jäsen ja sisäministeri.

Herzog toimi vuodesta 1987 korkeimman perustuslaillisen tuomioistuin Bundesverfassungsgerichtin johtajana. Hän jäi pois kyseisestä virasta vasta noustessaan liittopresidentiksi vuonna 1994. Häntä seurasi Johannes Rau vuonna 1999.

Herzog oli vuodesta 1959 naimisissa Christiane o.s. Kraußin kanssa. Vaimo kuoli vuonna 2000, ja Herzog meni uusiin naimisiin Alexandra Freifrau von Berlichingenin kanssa. Hänet palkittiin Karlspreisilla vuonna 1997.

## Lähteet

## Aiheesta muualla
Ville Riippa

**Ville Riippa** on suomalainen muusikko ja tuottaja. Hän on työskennellyt muun muassa kosketinsoittajana, sessiomuusikkona, säveltäjänä ja tuottajana. Riippa on vaikuttanut muun muassa yhtyeissä Husky Rescue, Juha Tapio band ja Teddy Rok Seven. Hän on myös tehnyt kohtausmusiikin elokuvaan *[[Dark Floors|Dark Floors – The Lordi Motion Picture]]* (2008). Tämän lisäksi Ville Riippa on tuottanut Juha Tapion menestyslevyt.

## Aiheesta muualla
*
Isäntä soittaa hanuria

**Isäntä soittaa hanuria** on Matti Kassilan ohjaama suomalainen elokuva vuodelta 1949. Elokuva perustuu Tatu Pekkarisen näytelmään *Peräkylän profeetta* vuodelta 1934. Maalaisfarssiksi luonnehdittu elokuva on Kassilan esikoisohjaus. 

## Juoni
Jatkuvat väärinkäsitykset vievät elokuvan huumoria absurdiin suuntaan. Kun tivoli poikkeaa maalaiskylään, se saa paikallisten ihmisten arkirutiinit sekaisin. Juoni rakentuu pääasiallisesti aiheutuneiden väärinkäsitysten ja musiikin varaan. Keskushahmona on nuori mies nimeltä Pelle. Häntä luullaan erehdyksessä sirkuspelleksi, mitä käsitystä tivolin väki piloillaan vahvistaa. Lopulta rovasti selvittää, että kyseessä on pitäjän uusi kanttori ja että Pelle on hänen oikea etunimensä, hän kun sattumalta on ruotsinkielinen. 

Vanha komedienne Siiri Angerkoski loistaa pirttihirmuna, joka lopulta saa kuin saakin luovuttaa isännänvallan eli talon kaikki avaimet siihen asti nahjuksena pitämälleen ja yllättäen terästäytyneelle miehelleen, joka lopussa tokaisee iloisesti: ”Ja se on isäntä, joka tässä talossa hanuria soittaa!”

## Näyttelijät

## Tuotanto
Kassila sai käsikirjoituksen tuottaja Toivo Särkältä, joka lausui: ”Tästä saatte nyt oman filmin, ottakaa tai jättäkää”. Särkkä oli seurannut Kassilan työskentelyä hänen toimiessaan apulaisohjaajana elokuvassa *[[Aaltoska orkaniseeraa]]*. Ensi-ilta oli 19. elokuuta 1949 Helsingissä Rexissä ja Tuulensuussa ja eräillä muilla Suomen paikkakunnilla. 

## Arviot
Aikakautensa farssielokuvien tapaan elokuva sai ensi-illan jälkeen lehdistössä murskakritiikin. Eugen Terttulan (*Suomen Sosialidemokraatti*) mielestä elokuva oli skandaali, Olavi Veistäjä (*Aamulehti*) toteaa, että ”käsikirjoitus on Tatu Pekkarisen ja jälki myös sen mukaista”, joskin ”yleisöllä on hauskaa”, ja ”onnellisia ne, jotka pystyvät tämänlaatuisesta ilottelusta nauttimaan, ja niitä näyttää olevan yllin kyllin!”

Televisioesitysten yhteydessä kansankomediaan suhtauduttiin lempeämmin. Kritiikissä muistutetaan, että Kassila sai valmiin käsikirjoituksen ja ohjeet kuvauspaikkoja myöten, ja hän teki ilmeisesti parhaansa. Kassilan myöhempiin ohjauksiin verrattuna elokuvaa pidetään vaatimattomana kansanfarssina. Elokuvan muistettavimmiksi näyttelijöiksi on nimetty nimihenkilöä esittävä Kalle Viherpuu ja leski-isäntä Ernesti Juntukaista näyttelevä Jalmari Rinnettä.

## Lähteet
Demolition Records

**Demolition Records** on brittiläinen levy-yhtiö.

## Artisteja
* Twisted Sister
* W.A.S.P.
* David Lee Roth
* Hanoi Rocks
* Y&T
* Vixen
* Quiet Riot
* The Quireboys
* Spike
* McQueen
* Electric Eel Shock
* Skyclad
* Painmuseum
* Temple of Brutality
* Glenn Hughes
* Tigertailz
Walter Scheel

**Walter Scheel** (8. heinäkuuta 1919 Solingen – 24. elokuuta 2016) oli saksalainen Vapaan demokraattisen puolueen poliitikko ja entinen Saksan liittopresidentti (1974–1979).

Scheel palveli toisessa maailmansodassa ilmavoimissa. Hän aloitti ministerinuransa 1960-luvun alussa, ja hänestä tuli vuonna 1969 ulkoministeri ja varaliittokansleri. Willy Brandtin erottua 7. toukokuuta 1974 Scheel hyväksyi tilapäisesti liittokanslerin tehtävän; hän ehti olla virassa vain hieman yli viikon, sillä 16. toukokuuta hänen seuraajakseen astui Helmut Schmidt.

Scheeliä seurasi liittopresidenttinä vuonna 1979 Karl Carstens. Scheel oli vuosina 1969–1985 naimisissa Mildred Scheelin kanssa. Hänen avioliittonsa Barbara Wiesen kanssa alkoi vuonna 1988. Aviopari eli yhdessä Berliinissä.

## Lähteet

## Aiheesta muualla

* Saksan entinen liittopresidentti Walter Scheel on kuollut, Yle.fi, uutiset
Snapper Music

**Snapper Music** on vuonna 1996 perustettu brittiläinen levy-yhtiö. Yhtiön artisteja ovat olleet esimerkiksi Porcupine Tree, No-Man, Ozric Tentacles, Pink Floyd , Fish, W.A.S.P. ja Happy Mondays.

## Aiheesta muualla
*  Virallinen kotisivu
Chu

**Chu** (Wade-Giles: *Ch’u*) oli muinainen valtio Kiinassa Zhou-dynastian aikana noin vuosina 770 eaa. – 223 eaa. Valtio sijaitsi hedelmällisessä Jangtse-joen laaksossa. Chun ensimmäinen pääkaupunki oli Danyang, joka sijaitsi lähellä nykyistä Xichuania. Myöhemmin pääkaupunki siirtyi Yingiin.

Zhou-dynastian hallitsija läänitti Chun ylimyksille jo 1000-luvulla eaa. Dynastian vallan hajotessa kevättä ja syksyä -aikakaudella Chun hallitsija julistautui kuninkaaksi 770 eaa. ja valtakunta valloitti nopeasti pienempiä naapurivaltioita. Naapurivaltiot liittoutuivat Chun kasvavaa valtaa vastaan 600-luvulla eaa., jolloin valtakunnan kasvu pysähtyi.

Taistelevien läänitysvaltioiden aikana Chu oli yksi suurimmista kiinalaisvaltioista. Lopulta kuitenkin Qin valloitti Chun vuonna 223 eaa. ja kahden vuoden kuluttua loputkin Kiinasta ja perusti Qin-dynastian. Qin-dynastian kaaduttua 206 eaa. Chu itsenäistyi jälleen hetkeksi, mutta uusi Han-dynastia otti alueen pian haltuunsa.

Chun alueelta Zaoyangista Keski-Kiinasta tehtyjen arkeologisten löytöjen perusteella valtakunta on ollut hyvin vauras, vauraampi kuin aiemmin on ajateltu. Ylimysten hautausmaalla on vainajien lisäksi kymmeniä hevosia vaunuineen.

## Lähteet

## Aiheesta muualla

*Mary-Ann Russon, China: 30 tombs, 28 chariots and 98 horse skeletons dating back 2,800 years found in Hubei, Ibtimes.co.uk (laajassa jutussa on runsaasti kuvia)
Antony and the Johnsons

**Antony and the Johnsons** on yhdysvaltalainen kokeellista musiikkia esittävä yhtye. Se voitti arvostetun Mercury Prize -musiikkipalkinnon vuonna 2005. Lehdistö on maininnut Antonyn olevan osa New Weird America -liikettä.

Yhtye on periaatteessa androgyynin laulajan Antony Hegartyn oma ilmaisukanava. Yksi teema yhtyeen musiikissa on henkilökohtainen sukupuolinäkökulma. Tämän huomaa esimerkiksi kappaleessa ”For Today I Am a Boy”, jossa nuori poika uneksii kasvavansa naiseksi.

## Ura

Brittiläinen kokeellista musiikkia tekevä Current 93:n David Tibet kuuli yhtyeen demon ja tarjoutui julkaisemaan Antonyn musiikkia Durtro-levy-yhtiönsä kautta. Debyyttialbumi *Antony and the Johnsons* ilmestyi vuonna 2000. Vuonna 2001 Antony julkaisi jatkoksi lyhyen EP-levyn, *I Fell in Love with a Dead Boy*, joka sisältää nimikappaleen lisäksi coverin David Lynchin ja Angelo Badalamentin kappaleesta ”Mysteries of Love” sekä Current 93 -coverin ”Soft Black Stars”.

Tuottaja Hal Willner kuuli EP:n ja soitti sen Lou Reedille, joka värväsi Antonyn mukaan kiertueelleen ja kahdelle albumilleen. Tätä kautta yhtye saavutti enemmän huomiota, ja kirjoitti sopimuksen yhdysvaltalaisen Secretly Canadian -levy-yhtiön kanssa. Se julkaisi toisen EP:n *The Lake*, jolla Lou Reed vierailee yhdellä raidalla. Secretly Canadian julkaisi myös uudelleen Antony and the Johnsonsin debyyttialbumin Yhdysvalloissa laajemmalla levityksellä vuonna 2004.

Antonyn toinen kokopitkä albumi, *I Am a Bird Now*, sai ylistäviä arvosteluja ja huomattavasti enemmän huomiota valtavirrassa voitettuaan Mercury Prize -palkinnon vuoden 2005 parhaana albumina.

Antony and the Johnsons on esiintynyt Suomessa neljästi: marraskuussa 2005 Tavastialla, kesäkuussa 2007 ja maaliskuussa 2009 Kulttuuritalolla. Konserttien liput myytiin nopeasti loppuun. Yhtye esiintyi myös Ilosaarirockissa vuonna 2012.

## Diskografia

### Studioalbumit
* 
* 
* 
* 
* 

### EP:t ja singlet

* 
* 
* 
* 
* 
* 
* 

## Lähteet
* 
### Viitteet

## Aiheesta muualla

* Yhtyeen kotisivut 
*
Sankt-Hedwigs-Kathedrale

**Sankt-Hedwigs-Kathedrale** on kirkkorakennus Bebelplatzilla Berliinissä. Se on Berliinin roomalais-katolisen arkkihiippakunnan katedraali. 

Katedraalin rakennutti Preussin kuningas Fredrik II Suuri vuosina 1747–1773 ja suunnitteli arkkitehti Georg Wenzeslaus von Knobelsdorff. Katedraali nimettiin Sleesian suojeluspyhimyksen pyhän Hedvigin mukaan. Katedraali tuhoutui lähes kokonaan toisen maailmansodan ilmapommituksissa vuonna 1943, ja vain ulkoseinät jäivät pystyyn. Kirkko jälleenrakennettiin vuosina 1952–1963.
Termi

**Termi** voi tarkoittaa seuraavia:

* termi terminologiassa
** tekninen termi
* termi matematiikassa, arvo, joka mahdollisten muiden termien kanssa yhteenlaskettaessa muodostaa polynomin
* termi filosofiassa, 1) arvostelman subjekti ja predikaatti, 2) ilmaus.
* termi tai termit eli roomalainen kylpylä

## Lähteet
Jääjättiläiset

**Jääjättiläiset** eli **huurretursaat** () olivat skandinaavisessa mytologiassa yksi jättiläisten tyyppi. Ne polveutuivat Ymiristä, ensimmäisestä jättiläisestä, ja olivat jatkuvassa sodassa kadehtimiensa jumalten kanssa. Jääjättiläiset asuivat Jotunheimissa ja myöhemmissä taruissa myös Niflheimissa. 

Nimitys huurretursaat viittaa jääjättiläisten syntymähistoriaan. Kaikkien jättiläisten esi-isä Ymir eli Aurgelmir luotiin aikojen alussa Ginnungagapissa, jossa kylmät huurteet ja kuumat höyryt kohtasivat.

## Lähteet
Lokomotiv Jaroslavl

**HK Lokomotiv Jaroslavl** () on KHL-liigassa pelaava, vuonna 1949 perustettu venäläinen jääkiekkojoukkue Jaroslavlin kaupungista. Seuran nimi oli vuosina 1965–2000 **Torpedo Jaroslavl** ja sitä ennen sillä oli useita eri nimiä.

Lokomotiv Jaroslavl aloitti perustamiskaudellaan 1949–1950 toimintansa Neuvostoliiton kolmannelta sarjatasolta Vtoraja Ligasta. 1980-luvulla seura nousi nimellä Torpedo Jaroslavl Pervaja Ligaan ja sieltä kaudeksi 1987–1988 maan pääsarjaan. 1990-luvun lopusta lähtien Lokomotiv on ollut Venäjän johtavia jääkiekkoseuroja. Sillä on Venäjän jääkiekkomestaruus vuosilta 1997, 2002 ja 2003.

Suomalaisvalmentajille tietä KHL:ään raivannut Kari Heikkilä valmensi Lokomotivin Venäjän superliigan finaaliin 2008 ja KHL:n finaaliin 2009.

## Joukkue kaudella 2025–2026

### Joukkueenjohto
***Päävalmentaja:** Igor Nikitin 
***Apuvalmentaja:** Anton But 
***Apuvalmentaja:** Dmitri Juškevitš 
***Apuvalmentaja:** Dmitri Krasotkin 
***Apuvalmentaja:** Anton Kurjanov 
***Maalivahtivalmentaja:** Rašit Davidov 
***Videovalmentaja:** Vjatšeslav Gusov 
***Videovalmentaja:** Aleksandr Kulakov 
***Fysiikkavalmentaja:** Dmitri Pirožkov 
***Huoltopäällikkö:** Ilja Abramitšev 
***Huoltopäällikkö:** Maksim Abramitšev 
***Huoltopäällikkö:** Ilja Andrejev 
***Huoltopäällikkö:** Vjatšeslav Sokolov 
***Presidentti:** Juri Jakovlev 
***Toimitusjohtaja:** Juri Lukin 
***Kykyjenetsinnänjohtaja:** Dmitri Pupkevitš 
***Joukkueenjohtaja:** Oleg Stalnov 

*Lähde: EliteProspects*

## 7.9.2011 Lokomotiv Jaroslavlin lento-onnettomuus

7. syyskuuta 2011 Jakovlev Jak-42 -tyypin lentokone, jonka kyydissä oli koko Lokomotiv Jaroslavlin joukkue, syöksyi maahan 15 kilometriä Jaroslavlin kaupungista itään. Onnettomuudessa kuoli välittömästi 43 henkilöä. Pelaajista vain Aleksandr Galimov ja lentokoneen miehistöstä Aleksandr Sizov selvisivät törmäyksestä. Viisi päivää onnettomuuden jälkeen Galimov kuoli saamiinsa vammoihin moskovalaisessa sairaalassa, joten onnettomuuden seurauksena kuoli 44 henkilöä. Sizov on siten ainoa turman jäljiltä elossa oleva henkilö.

Kaudeksi 2012–2013 seura palasi pelaamaan KHL-liigaa. Joukkue hankki nimekkäitä uusia pelaajia riveihinsä, kuten kazakstanilaisen maalivahdin Vitali Kolesnikin ja venäläisen NHL-konkarin, hyökkääjä Viktor Kozlovin.

## Lähteet
Paha henki

**Paha henki** on monimerkityksinen ilmaisu, joka yleensä tarkoittaa jonkinlaista ilkeää tai häiritsevää henkiolentoa.

Yleisesti ilmaisulla tarkoitetaan Saatanan lähettämiä aineettomia ja näkymättömiä apureita, joiden tehtävä on houkutella ihmiset lavealle tielle; erittäin tyypillinen ilmaisu tällaisesta oli 1980-luvun lopun Teiden ritarit -liikenneturvallisuuskampanjassa esiintynyt animoitu punainen pikkupiru, "Salamatkustaja", joka hyppäsi autoilijan olalle ja yllytti tätä kaahaamaan – ja onnistuessaan nauroi iljettävästi. 

Harry Potter -tarinoissa paha henki on kummitusta aineellisempi henkiolento, joka etupäässä oleskelee kellareissa tai ullakoilla, missä se vaikeroi ja kolistelee putkia. Kuten näiden tarinoiden kummituksetkin, se on varsin vaaraton olento.
Bifrost

**Bifrost** oli skandinaavisessa mytologiassa sateenkaarisilta, joka johti Midgårdista Asgårdiin, jumalien valtakuntaan. Vain jumalat pystyivät kulkemaan sitä pitkin ja Heimdall-jumala vastasi sen vartioinnista.

Aasat olivat tehneet kolmivärisen sillan taikuudella, ja se oli erittäin vahva. Bifrostia kutsuttiin joskus myös nimellä *Asbru*, millä viitattiin sen tekijöihin. Silta sortuu maailman loppuessa.

## Lähteet
Rien Poortvliet

**Rien Poortvliet** (7. elokuuta 1932 – 15. syyskuuta 1995) oli alankomaalainen piirtäjä ja maalari. Hänet tunnetaan erityisesti  kuvituksista, joita hän teki useisiin kirjoihin. Osan kuvittamistaan kirjoista hän myös kirjoitti itse.

Poortvlietin kuvittamia kirjoja ovat muun muassa *[[Suuri tonttukirja]]*, *[[Tonttujen kutsu]]*, *[[Hau hau, oma koirani]]* ja *[[Nooan arkki (kirja)|Nooan arkki]]*. Osan kirjoistaan hän teki yhdessä kirjailija Wil Huygenin kanssa.
Turhan Bey

**Turhan Gilbert Selahattin Sahultavy** eli **Turhan Bey** (30. maaliskuuta 1922 Wien – 30. syyskuuta 2012 Wien) oli itävaltalainen näyttelijä, joka tuli tunnetuksi Hollywoodissa 1940-luvulla. Hänen isänsä Prens Lutfullah oli turkkilainen ja äitinsä tšekkiläinen.

Bey muutti Yhdysvaltoihin vuonna 1930 ja opiskeli Pasadena Playhousessa Kaliforniassa. Hänen ensimmäinen elokuvaesiintymisensä on vuodelta 1941. 

Beyllä oli rooli muun muassa elokuvissa *[[Ali Baba ja 40 rosvoa (vuoden 1944 elokuva)|Ali Baba ja 40 rosvoa]]* (1944), *[[Yö paratiisissa]]* (1946), *[[Aaveitten talo]]* (1948), *[[Casanovan seikkailut]]* (1948) ja *[[Laulu Intiasta]]* (1949). Hän oli usein María Montezin vastanäyttelijänä.

Beyn ura hiipui 1950-luvun alussa, mutta hän nautti pienen renessanssin 1990-luvulla. Hän esiintyi kahdessa *[[Babylon 5]]* -tieteissarjan jaksossa.

## Lähteet
NukeZone

**NukeZone** on selaimella pelattava reaaliaikainen strategiapeli. Peli aloitti toimintansa vuonna 2001. Peliin on rekisteröitynyt 35 000 pelaajaa. Yhtäjaksoisesti selaimella pelaa keskimäärin noin 800 henkilöä. 

## Pelin aloittaminen
Jotta pääsee pelaamaan NukeZonea, täytyy ensiksi rekisteröityä, eli luoda käyttäjätunnus peliin. Rekisteröityminen on ilmaista. Tunnuksen luotuaan voit kirjautua itse peliin. Kun kirjautuu sisään, saa valita (joko ensimmäisellä tai toisella kirjautumiskerralla) ”pelibonuksen” josta on paljon hyötyä etenkin pelin alussa. Bonuksia on useita, mutta yksi suosituimmista on rahabonus, jonka avulla saa pelin alussa reilusti enemmän rahaa käyttöön, kuin normaalisti. Bonuksen valittuaan voi alkaa rakentaa armeijaa sekä kasvattamaan maanperää rakentamalla erilaisia rakennuksia ym.

## Armeija
Jotta pystyy rakentamaan esimerkiksi panssarivaunuja, kouluttamaan sotilaita tai hankkimaan ilma-aluksia, tulee rakentaa erilaisia rakennuksia. Aina kun rakentaa, ”networth ” kasvaa. Ylivoimaisesti hyödyllisin ja suosituin ase on ydinpommi, joka aiheuttaa osuessaan suurta tuhoa hyökkäyksen kohteelle.

## Networth
Pelin päätarkoitus on hankkia erilaisia mitaleita. Networth ei oikeastaan liity peliin muuten kuin sillä tavalla, että siitäkin on mahdollisuus saada mitali, yksin tai klaanin kanssa. Aina kun rakentaa uusia rakennuksia, kouluttaa yksiköitä ynnä muuta, networth kasvaa. Networth kertoo siis, miten suuri esimerkiksi armeija on.

## Klaani
Klaani on myös erittäin tärkeässä roolissa pelissä. Jokainen pelaaja voi itse tehdä oman klaaninsa, ja esimerkiksi pyytää siihen ystäviään. Samassa klaanissa olevat pelaajat eivät voi hyökätä toistensa kimppuun. Jokaisella klaanilla on johtaja jolla on merkittävästi enemmän määräysvaltaa kuin normaaleilla jäsenillä. Klaaneilla on myös pisteet, joita saa ”sotimalla” toisia klaaneja vastaan. Pisteitä saa vain, jos jompikumpi klaaneista on kirjaimellisesti julistanut sodan. Klaani on yleensä myös merkittävässä roolissa mitaleita hankkiessa.

## Round (Kierros)
NukeZonessa vaihtuu yksijaksoisesti myös Round, eli puhekielellä ”kierros”. Kierros tarkoittaa pelijaksoa, joka kestää muutaman kuukauden ennen kuin se vaihtuu. Kun uusi kierros vaihtuu, alkaa peli ikään kuin alusta; pelaajien networth tippuu nollaan. Muuttumattomia tekijöitä on klaani, historia sekä kunniamitalit ym.

## Aiheesta muualla
* Pelin kotisivut
Kari Wahlgren

**Kari K. Wahlgren** (s. 13. heinäkuuta 1977 Hoisington, Kansas, Yhdysvallat) on yhdysvaltalainen ääninäyttelijä.

## Ura
Wahlgren valmistui Kansasin yliopistosta vuonna 1999, minkä jälkeen hän esiintyi useissa teatterinäytelmissä. Samalla Wahlgren teki ensimmäisen ääniroolinsa Kansas Cityn radiomainoksessa. Muutettuaan Los Angelesiin hän ryhtyi ääninäyttelijäksi ja teki aluksi usein dubbauksia animesarjoihin, kuten *[[Naruto]]on*, *Rave Masteriin*, *[[Chobits]]iin* ja *Gad Guardiin*. Hänet palkittiin kahdesti kuukauden ääninäyttelijäksi vuosina 2002 ja 2005.

Wahlgren on ääninäytellyt myös yli 30 videopelissä ja tehnyt myös äänirooleja animaatioihin, kuten *[[Jake Long – amerikkalainen lohikäärme]]*, *[[Ben 10]]* ja *[[Kim Possible]]*. Hänen pitkäaikaisimmat ääniroolit ovat sarjoissa *[[Super Robot Monkey Team Hyperforce Go!]]* ja *[[Legion of Super Heroes]]*. Hän oli muun muassa Emma Frostin äänenä *[[Wolverine and the X-Men]]issa*.

## Filmografia
### Elokuvat

## Lähteet

## Aiheesta muualla

* TV.com
* Anime News Network
* SWAD
* Voice Chasers
* Haastattelu IGN.com sivustolla
* CrystalAcids
Ruorimestari

**Ruorimestari** on sotalaivaston aliupseerin tehtävä ja arvo. Suomessa sitä on käytetty 1700-ja 1800-luvulla eli Ruotsin vallan aikana arvon *flaggstyrman* vastineena. Nykyisissä Suomen Merivoimissa tällaista arvoa ei ole.

Ruorimestari toimi sotalaivalla ohjailusta huolehtivan kansimiehistön työnjohtajana ja hoiti mm. lokikirjan pitämisen. Ruorimestari sijoittui arvoltaan kersantin ja pursimiehen väliin. Ruorimestarin oli osattava navigoida sekä pystyttävä tarpeen vaatiessa ohjailemaan alusta itsenäisesti. 

## Lähteet
Auringonnousu (elokuva)

**Auringonnousu** (*Sunrise: A Song of Two Humans*) on F. W. Murnaun klassikkoelokuva vuodelta 1927. Mykkäelokuvista runollisimmaksi arvioitu teos muistetaan muun muassa Hugo Riesenfeldin musiikista. Kaupunkilaisnaisen ja maalaismiehen tarinasta tuli toinen historian ensimmäisistä parhaan elokuvan Oscar-palkinnon voittajista.

Elokuva valittiin vuonna 1958 ”maailman kauneimmaksi elokuvaksi”. ''Sight & Sound'' -elokuvalehden äänestyksessä 2002 *Auringonnousu* valittiin seitsemänneksi parhaaksi elokuvaksi. Vuonna 1979 *Auringonnousu* pääsi mukaan suomalaiskriitikoiden kokoamalle sadan tärkeimmän elokuvan listalle.

*Auringonnousulla* on ollut merkittävä vaikutus moniin ohjaajiin, muun muassa Frank Borzageen ja John Fordiin.

## Juoni
Kaupunkilaisnainen houkuttelee maalaismiehen murhaamaan vaimonsa järvellä. Eripurainen pariskunta löytää kuitenkin rakkauden ihmeen uudelleen.

## Näyttelijät

## Palkinnot
Voitetut Oscar-palkinnot:
* paras naispääosa – Janet Gaynor (palkinto kolmesta elokuvasta, kaksi muuta olivat *[[Seitsemännessä taivaassa (vuoden 1927 elokuva)|Seitsemännessä taivaassa]]* ja *[[Kadun enkeli]]*)
* paras kuvaus – Charles Rosher ja Karl Struss
* paras elokuva – Unique and Artistic Production

Oscar-ehdokkuudet:
* paras lavastus – Rochus Gliese.

## Lähteet
*
*

### Viitteet

## Aiheesta muualla
*
* 
*Mykkäelokuvasivusto
Amerikiumdioksidi

**Amerikiumdioksidi** (AmO2) on amerikiumin dioksidi. Sitä käytetään alfasäteilyn lähteenä ionisoitumiseen perustuvissa palovaroittimissa.

Amerikiumdioksidin moolimassa on 275,06 g/mol, tiheys 11,68 g/cm3 (vesi = 1,0 g/cm3), sulamispiste 1&nbsp;000&nbsp;°C (hajoaa) ja CAS-numero 12005-67-3.

Amerikiumdioksidia voidaan myös käyttää amerikium-alumiinilejeerinkien valmistuksessa. Näitä taas voidaan käyttää transuraanien tuottamiseen pommittamalla metalliseosta neutroneilla.

## Lähteet
Suomalainen maatiaissika

**Suomensika** eli **suomalainen maatiaissika** on sukupuuttoon kuollut sian suomalainen alkuperäisrotu. Suomalainen maatiaissika oli rakenteeltaan varsin laiha eläin, joka oli sopeutunut hyvin pohjoiseen ilmastoon. Osa suomensian geeneistä jatkaa elämäänsä maatiaissiaksi kutsutussa vaaleassa ja karvattomassa tehotuotantorodussa, jonka jalostaminen alkoi 1900-luvun alussa.  

Suomalainen maatiaissika kuoli sukupuuttoon 1960-luvulla. Ruotsissa on vielä paikallinen maatiaissika. 

Suomalaisella maatiaissialla oli paksu turkki, ja se eli keväästä syksyyn metsässä ravintonsa itse etsien. Maatiaissian liha säilöttiin yleensä suolaamalla.

Ateneumin taidekokoelmiin kuuluvan maalauksen *Sikoja ja harakoita* sanotaan esittävän suomalaista maatiaissikaa. Ferdinand von Wright maalasi teoksen vuonna 1875.

## Lähteet

## Aiheesta muualla
* Kuva maatiassiasta
* Ferdinand von Wrightin maalaus Sikoja ja harakoita
* Maatiaissika HAMK oppimateriaalia
Ahvenanmaanlammas

**Ahvenanmaanlammas** (tunnetaan myös nimellä **saaristolammas**) on lampaan suomalainen alkuperäisrotu, joka on sopeutunut Saaristomeren karuihin oloihin. 

## Ulkonäkö
Kooltaan lammas on matala ja pienikokoinen. Lajin alkukantaisuudesta kertoo kaksikerroksinen villa. Pohjavilla on lyhyttä ja pehmeää ja eristää kylmää vastaan. Peitinvilla on pidempää ja muodostaa suojaavan kerroksen esimerkiksi sadetta vastaan. Villatyyppejä on monia. Pässeistä noin puolella on sarvet, uuhista noin viidesosalla. 

## Levinneisyys
Ahvenanmaanlammas on uhanalainen rotu, mutta se on hitaasti yleistymässä. Ahvenanmaanlammasta tavataan sekä saaristossa että Manner-Suomessa, missä katraiden määrä on tasaisesti lisääntynyt 2000-luvulla. Ahvenanmaanlampaalla on oma rotuyhdistys, joka perustettiin vuonna 2004. Yhdistys on myös rodun virallinen kantakirjanpitäjä Suomessa.

## Lähteet
* *Lampaankasvattajan käsikirja*. Pro Agria Maaseutukeskusten liitto, 2007.

### Viitteet

## Aiheesta muualla
* Föreningen Ålandsfåret rf, ahvenanmaanlampaan rotuyhdistyksen kotisivut
Kainuunharmas

**Kainuunharmas** on lampaan suomalainen alkuperäisrotu. Sitä pidettiin alun perin suomenlampaan harmaana muotona. Kainuunharmas on harvinainen lammasrotu, jonka väritys on karitsana usein musta, mutta muuttuu harmaaksi eläimen kasvaessa. Lampaalla on useimmiten mustat jalat ja pää.

## Lähteet
Juha Gustafsson

**Juha Gustafsson** (s. 26. huhtikuuta 1979) on suomalainen entinen jääkiekkopuolustaja.

Hän aloitti uransa Kiekko-Espoon joukkueessa ja pelasi kausien 1995–2009 aikana 451 Jääkiekon SM-liigaottelua Kiekko-Espoossa, Bluesissa, Tapparassa ja HPK:ssa. Kaudella 2007–2008 hän oli voittamassa Bluesissa SM-pronssia.

Kaudella 2008–2009 Gustafssonin rooli Bluesissa jäi pieneksi ja osapuolet purkivat sopimuksen tammikuussa 2009. Gustafsson siirtyi samall Serie A:n SG Pontebbaan. Pontebbasta Gustafsson siirtyi kesällä 2009 Ruotsin I-divisioonan Tingsrydiin.

Gustafsson oli nostamassa Tingsrydiä I-divisioonasta Allsvenskaniin, jossa pelasikin seuraavan kautensa. Kaudeksi 2011–2012 Gustafsson palasi I-divisioonaan, kun hän teki sopimuksen Kristianstads IK:n kanssa.

## Lähteet
* 
* http://www.blues.fi/team_playerCard.php?id=212&a=2
### Viitteet
Wil Huygen

**Willibrord Joseph ”Wil” Huygen** (1922–2009) oli alankomaalainen kirjailija. Hänet tunnetaan muun muassa yhdessä kuvittaja Rien Poortvlietin kanssa tekemästään *[[Suuri tonttukirja|Suuresta tonttukirjasta]]* (1976), joka kertoo tontuista tietokirjaa jäljitellen. Menestyksen myötä Huygen ja Poortvliet laativat teokselle myös jatkoa.

## Teoksia
**[[Suuri tonttukirja]]* (1976)
**[[Tonttujen kutsu]]* (1981)
**Nukku-Matti – Suuri unitieto* (1989)
**[[Tonttuvuosi]]* (1988)
**[[Tonttujen vuosi]]* (1999)